ประณามปีศาจโจมตีโรงพยาบาล-ถล่มงานศพ
นายไมค์ ปอมเปโอ รมว.ต่างประเทศสหรัฐฯ แถลงประณามเหตุก่อการร้ายในอัฟกานิสถาน กรณีกลุ่มติดอาวุธโจมตีโรงพยาบาลกลางกรุงคาบูล เมืองหลวงอัฟกานิสถาน เมื่อช่วงเช้าวันอังคาร 12 พ.ค. โดยใช้ระเบิดและกราดยิงถล่มบริเวณห้องทำคลอด ส่งผลให้มีผู้เสียชีวิตมากกว่า 13 รายรวมถึงทารก 2 ราย แม่เด็ก 12 ราย กับพยาบาลอีก 1 ราย โดย รมว.ต่างประเทศสหรัฐฯระบุถือเป็นการทำร้ายผู้บริสุทธิ์อย่างไม่น่าให้อภัย ทั้งถือเป็นการกระทำของปีศาจ ไม่ใช่มนุษย์ นอกจากนั้น เหตุร้ายรุนแรงที่เกิดขึ้นยังอยู่ในช่วงถือศีลอดรอมฎอนและอยู่ในช่วงการระบาดของโคโรนาไวรัส โควิด-19 ซึ่งอัฟกานิสถานพบผู้ติดเชื้อมากราว 5000 ราย ผู้เสียชีวิต 127 รายขณะเดียวกัน เหตุรุนแรงอีกแห่งในอัฟกานิสถานช่วงเวลาใกล้เคียงกัน คือ กรณีคนร้ายใช้ระเบิดโจมตีระหว่างพิธีศพนายตำรวจรายหนึ่งในพื้นที่จังหวัดนานการ์ฮาร์ ทางภาคตะวันออกของประเทศ ทำให้มีผู้เสียชีวิตมากกว่า 26 ราย ผู้เคราะห์ร้ายอยู่ระหว่างเข้าแถวเคารพศพ ถือเป็นการกระทำที่โหดร้ายอย่างยิ่ง โดยกองกำลังรัฐอิสลาม หรือไอเอส แถลงอ้างอยู่เบื้องหลังการก่อเหตุครั้งนี้ แต่เหตุโจมตีโรงพยาบาลยังไม่มีกลุ่มบุคคลใดยอมรับการกระทำ ขณะที่รัฐบาลอัฟกานิสถานกล่าวหากลุ่มติดอาวุธในประเทศไม่ยอมรับข้อตกลงหยุดยิงหรือลดก่อเหตุรุนแรง.
ประณามเหตุก่อการร้ายในอัฟกานิสถาน กรณีกลุ่มติดอาวุธโจมตีโรงพยาบาลกลางกรุงคาบูล เมืองหลวงอัฟกานิสถาน เมื่อช่วงเช้าวันอังคาร 12 พ.ค. โดยใช้ระเบิดและกราดยิงถล่มบริเวณห้องทำคลอด
อัฟกานิสถาน,ก่อการร้าย,กราดยิง,ยิงถล่มโรงพยาบาล,กลุ่มติดอาวุธ,ไมค์ ปอมเปโอ,ข่าววันนี้